तेजी से वायरल हो रहे एडिटेड VIDEO में दावा PM ने सुनी बागेश्वर धाम सरकार की कथा
Bageshwar Dham Sarkar Pandit Dhirendra Krishna Shastri Balaghat Katha Viral Video. Follow NO Fake News and Misinformation Reports On Dainik Bhaskar. हमारी पड़ताल की शुरुआत यूट्यूब पर वायरल हो रहे एक वीडियो से होती है। ‘मेरे बागेश्वर सरकार’ नाम के यूट्यूब चैनल पर 03 जून को एक वीडियो शेयर किया गया, इस वीडियो का टाइटल था
बागेश्वर धाम के बाबा धीरेंद्र शास्त्री किसी ना किसी वजह से चर्चाओं में बने रहते हैं। ताजा मामला बाबा से जुड़े कुछ वीडियोज का है, जो सोशल मीडिया पर खूब वायरल हो रहे हैं। इन वीडियोज में धीरेंद्र शास्त्री को कथा कहते सुना जा सकता है। सबसे मजेदार बात ये है कि बाबा की कथा कोई और नहीं बल्कि खुद PM मोदी सुनते दिखाई दे रहे हैं। अब सवाल उठता है कि क्या जो दिख रहा है वो सच है? यानी क्या सच में TV पर PM मोदी धीरेंद्र शास्त्री की कथा सुन रहे थे, आइए जानते हैं।
मेरे बागेश्वर सरकार नाम के यूट्यूब चैनल पर 03 जून को एक वीडियो अपलोड हुआ। इस वीडियो का टाइटल था - जब माननीय मोदी जी ने सुनी बागेश्वर धाम सरकार की कथा। वीडियो में मोदी अपने ऑफिस में दिखाई दे रहे हैं और सामने लगी TV पर बागेश्वर धाम के बाबा धीरेंद्र शास्त्री की कथा सुन रहे हैं। इस वीडियो को अबतक लगभग 30 लाख व्यू मिल चुके हैं। वीडियो का लिंक
देखें वीडियो - (आर्काइव लिंक)
यही वीडियो बन्ना कुशवाहा भोजपुरी नाम के यूट्यूब चैनल पर 04 जून को अपलोड हुआ था। इसका टाइटल था - श्री नरेंद्र मोदी क्यों रोने लगे सुनके बागेश्वर धाम सरकार की कथा, जरूर देखें। इस वीडियो में भी PM मोदी TV पर बाबा धीरेंद्र शास्त्री की कथा सुनते दिख रहे हैं। इस वीडियो को अब तक लगभग 1.25 लाख व्यू भी मिल चुके हैं। वीडियो का लिंक। (आर्काइव लिंक)
कलयुग का ज्ञान नाम के यूट्यूब चैनल पर भी 06 जून को PM मोदी का एक अन्य वीडियो अपलोड हुआ। जिसका टाइटल था - बालासोर ट्रेन हादसे और Pm मोदी को लेकर बागेश्वर महाराज की बड़ी भविष्यवाणी -हिंदुओं के लिए बड़ी साजिश। खबर लिखे जाने तक इस वीडियो पर 87 हजार व्यू आ चुके थे। वीडियो का लिंक।
देखें वीडियो - (आर्काइव लिंक)
वायरल हो रहे इन वीडियोज का सच जानने के लिए हमने इनके कीफ्रेम्स को गूगल इमेज पर रिवर्स सर्च किया। पड़ताल में सामने आया कि जिस वीडियो को एडिट करके दिखाया जा रहा है, वो असल में 22 जुलाई 2019 का था। वीडियो में PM मोदी TV पर ‘चंद्रयान 2’ के लॉन्चिंग इवेंट को देख रहे थे।
देखें ANI का ट्वीट 
वहीं, हमें ANI द्वारा 16 जनवरी 2021 को किया एक और ट्वीट मिला। इस ट्वीट में लिखा था - प्रधानमंत्री नरेंद्र मोदी टीकाकरण प्रक्रिया की निगरानी कर रहे हैं और देश भर के केंद्रों से रियल टाइम अपडेट ले रहे हैं। इस ट्वीट में मोदी की दो तस्वीरें हैं जिनमें उन्हें एक बड़ी सी टीवी स्क्रीन के सामने बैठा देखा जा सकता है।
देखें ANI का ट्वीट 
पड़ताल से यह स्पष्ट होता है कि वायरल हो रहे वीडियो गलत और भ्रामक हैं और इन्हें एडिट करके पब्लिश किया गया है। पीएम मोदी बागेश्वर धाम के बाबा धीरेंद्र शास्त्री की कथा नहीं बल्कि ‘चंद्रयान 2’ की लॉन्चिंग देख रहे थे और टीकाकरण प्रक्रिया की निगरानी कर रहे थे।